**ՀԻՄՆԱՎՈՐՈՒՄ**

ՎԱՆԱՁՈՐ ՀԱՄԱՅՆՔԻ ԱՎԱԳԱՆՈՒ 2017 ԹՎԱԿԱՆԻ ԴԵԿՏԵՄԲԵՐԻ 20-Ի ԹԻՎ 109-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ

1. Իրավական ակտի ընդունման անհրաժեշտությունը.

Ներկայացված իրավական ակտի ընդունումը պայմանավորված է ՀՀ Լոռու մարզպետի գրությամբ և Վանաձորի համայնքապետարանի աշխատակազմի ճարտարապետության և քաղաքաշինության բաժնի պետի զեկուցագրով, որոնց համաձայն ուղղորդվելով ՀՀ տարածքային կառավարման և զարգացման նախարարի հանձնարարականով, անհրաժեշտություն է առաջացել Վանաձոր համայնքի տարածքում ճանապարհային նշանների և փողոցների գծանշումների ու երթևեկության հետ կապված գլխավոր հատակագծի կոմպլեկտի ձեռք բերում: 220 կմ երկարությամբ փողոցների համար նախագծի արժեքը փորձաքննության հետ միասին կազմել է 3800.0 հազար ՀՀ դրամ՝ համաձայն ՀՀ քաղաքաշինության նախարարի 15.02.2008 թվականի թիվ 19-Ն հրամանի:

1. Առաջարկվող կարգավորման նպատակը,

Կատարելով փոփոխություններ Վանաձոր համայնքի 2018 թվականի բյուջեում, կավելացվի 06 բաժնի 5-րդ խմբի 1-ին դասի «Նախագծահետազոտական աշխատանքներ» ծրագրով նախատեսված գումարը, որի նպատակն է համայնքում բարելավել երթևեկության անվտանգությունը և կանխել ճանապարհատրանսպորտային պատահարները:

1. Նախագծերի մշակման գործընթացում ներգրավված ինստիտուտները և անձինք.

Նախագիծը մշակվել է Վանաձորի համայնքապետարանի աշխատակազմի կողմից:

4. Ակնկալվող արդյունքը.

Փոփոխության արդյունքում ակնկալվում է Վանաձոր համայնքում ունենալ երթևեկության կազմակերպման սխեմա (ճանապարհային նշանների և գծանշումների տարատեղություն):